Serviciul Resurse Umane și Programe Sociale

Compartiment Resurse Umane

Nr.24161 din 16.10.2025

**ANUNȚ**

**DIRECȚIA DE ASISTENȚĂ SOCIALĂ ZALĂU**

Direcția de Asistență Socială Zalău va organiza în data de **11.11.2025**, ora **10:00,** la sediul instituției, P-ța Iuliu Maniu nr.4-6, în conformitate cu prevederile *Ordinului nr.166/2023 pentru aprobarea metodologiilor privind organizarea și desfășurarea concursurilor de ocupare a posturilor vacante și temporar vacante de medic, medic stomatolog, farmacist, biolog, biochimist și chimist din unitățile sanitare publice sau din direcțiile de sănătate publică, precum și a funcțiilor de șef de secție, șef de laborator și șef de compartiment din unitățile sanitare fără paturi sau din direcțiile de sănătate publică, respectiv a funcției de farmacist-șef în unitățile sanitare publice și ale art.VII\*) alin.(1), (2), (3) lit.a* *din Legea nr. 156/2024 din 30 decembrie 2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene,*concurs pentru ocuparea pe perioadă nedeterminată a următorului post vacant*;*

* **1 (un) post cu normă întreagă de medic dentist specialist confirmat în specialitatea ortodonție și ortopedie dento-facială în cadrul** *Serviciului Cabinete Medicale Școlare și Asistență Medicală Comunitară-Liceul Tehnologic Voievodul Gelu*

Concursul pentru ocuparea postului vacant va consta în trei etape succesive, după cum urmează:

- selecția dosarelor pentru înscriere (proba A) și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în Anexa nr.3 la Ordinul 166/2023;

- proba scrisă (proba B)**;**

- proba practică (proba C);

Proba practică se va susţine din tematica probei scrise.

 **I.Condiții generale de participare la concurs:**

Poate ocupa un post vacant sau temporar vacant dintre cele prevăzute la art.1 persoana care îndeplinește condițiile prevăzute de Legea nr.53/2003-Codul muncii, republicată, cu modificările și completările ulterioare, și cerințele specifice prevăzute la art.542 alin.(1) și (2) din Ordonanța de urgență a Guvernului nr.57/2019 privind Codul administrativ, cu modificările și completările ulterioare:

* are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
* cunoaște limba română, scris și vorbit;
* are capacitate de muncă în conformitate cu prevederile Legii nr.53/2003-Codul Muncii, republicată, cu modificările și completările ulterioare;
* are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
* îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;
* nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
* nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
* nu a comis infracțiunile prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domenii prevăzute la art.35 alin.(1) lit.h) din Hotărârea Guvernului nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

 **II.Condiții specifice de participare la concurs:**

A. Pentru postul de medic dentist specialist confirmat în specialitatea ortodonție și ortopedie dento-facială;

* Studii superioare absolvite cu diplomă de licență în domeniul sănătate-specialitatea medicină dentară;
* Certificat de medic specialist în specialitatea ortodonție și ortopedie dento-facială;
* Membru al Colegiului Medicilor Dentiști din România, cu viza pe anul în curs;
* Asigurarea de malpraxis în termen de valabilitate;
* Drept de liberă practică;
* Vechime : 1 an.

**III. Dosar de înscriere la concurs**

Dosarul pentru înscriere la concurs se depune în termen de 10 zile lucrătoare de la data afișării anunțului la Compartimentul Resurse Umane și trebuie să conțină, în mod obligatoriu următoarele documente:

1. formular de înscriere la concurs, conform modelului prevăzut în anexa nr.2 la HG nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
2. copia de pe diploma de licență și certificatul de specialist sau primar pentru medici, medici stomatologi, farmaciști și, respectiv, adeverință de confirmare în gradul profesional pentru biolog, biochimiști sau chimiști;
3. copie a certificatului de membru al organizației profesionale cu viza pe anul în curs;
4. dovada/înscrisul din care să rezulte că nu i-a fost aplicată una dintre sancțiunile prevăzute la art.541 alin.(1) lit d.) sau e) din Legea nr.95/2006 privind reforma în domeniul sănătății, republicată, cu modificările și completările ulterioare;
5. acte doveditoare pentru calcularea punctajului prevăzut în anexa nr.3 la ordin;
6. certificat de cazier judiciar sau, după caz, extrasul de pe cazierul judiciar;
7. certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane
8. adeverința medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
9. copia actului de identitate sau orice alt document care atestă identitatea, potrivit legii, aflate în termen de valabilitate;
10. copia certificatului de căsătorie sau a altui document prin care s-a realizat schimbarea de nume, după caz;
11. curriculum vitae, model comun european.

Documentele prevăzute la alin.(2) lit. d) și f) sunt valabile 3 luni și se depun la dosar în termen de valabilitate.

 Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministerului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

 Copiile de pe actele prevăzute la alin.(2) lit.b), c), i), j), precum și copia certificatului de încadrare într-un grad de handicap prevăzut la alin.(6) se prezintă însoțite de documentele originale, care se certifică cu mențiunea “conform cu originalul” de către secretarul comisiei de concurs.

 Documentul prevăzut la alin.(2) lit.f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin.(2) lit.f) anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.

 Documentul prevăzut la alin.(2) lit.g poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.

 În situația în care candidații transmit dosarele de concurs prin Poșta Română, serviciul de curierat rapid, poșta electronică sau platforma informatică a unității organizatoare, candidații primesc codul unic de identificare la o adresa de e-mail comunicată de către aceștia și au obligația de a se prezenta la secretarul comisiei de concurs cu documentele în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.

 Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.

 Prin raportare la nevoile individuale, candidatul cu dizabilități poate înainta comisiei de concurs, în termenul prevăzut pentru depunerea dosarelor de concurs, propunerea sa privind instrumentele necesare pentru asigurarea accesibilității probelor de concurs.

 Sunt declarați admiși la proba scrisă, candidații care au obținut minimum 50 puncte.

 La proba practică vor participa doar candidații care au fost declarați admiși la proba scrisă.

 Comunicarea rezultatelor la fiecare probă a concursului se face prin specificarea punctajului final al fiecărui candidat și a mențiunii “admis” sau “respins”, la sediul instituției și pe pagina de internet a instituției.

 Rezultatele finale se afișează la sediul instituției și pe pagina de internet a acesteia, în termen de o zi lucrătoare de la expirarea termenului de soluționare a contestațiilor pentru ultima probă, prin specificarea punctajului final al fiecărui candidat și a mențiunii “admis” sau “respins”

**IV. Calendar desfășurare concurs:**

**20.10-31.10.2025**- Perioada de depunere a dosarelor de înscriere la concurs;

**04.11.2025**-Selecția dosarelor pentru înscriere (A) și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în Anexa nr.3 la Ordinul 166/2023;

**04.11.2025**-Afișarea rezultatelor selecției dosarelor depuse;

**05.11.2025** – Depunerea contestațiilor privind rezultatele selecției dosarelor;

**06.11.2025** -Afișarea rezultatelor soluționării contestațiilor, punctajul obținut (la proba D)

**11.11.2025** –Proba scrisă (proba B);

**11.11.2025** –Afișarea rezultatelor probei scrisă, cu punctajul obținut;

**12.11.2025** – Depunerea contestațiilor privind rezultatele probei scrise;

**13.11.2025** – Afișarea rezultatelor soluționării contestațiilor, punctajul obținut (proba B);

**14.11.2025** – Proba practică (proba C);

**14.11.2025** –Afișarea rezultatelor probei practice, cu punctajul obținut;

**17.11.2025** – Depunerea contestațiilor privind rezultatele probei practice;

**18.11.2025**- Afișarea rezultatelor soluționării contestațiilor, punctajul obținut (proba C);

**19.11.2025** –Afișarea rezultatelor finale ale concursului.

În desfășurarea calendarului de concurs pot interveni modificări care vor fi aduse în timp util la cunoștință candidaților înscriși la concurs.

 Relații suplimentare cu privire la desfășurarea concursului se pot obține în zilele lucrătoare, luni-joi 07:30-16:00, vineri 07:30-13:30 la sediul Direcției de Asistență Socială Zalău, P-ța Iuliu Maniu, nr. 4-6, Serviciul Resurse Umane și Programe Sociale- Compartiment Resurse Umane, telefon 0260/661769 interior 107 e-mail: dianaalb@daszalau.ro, persoana de contact: Alb Diana-Florina - inspector și pe pagina de internet a instituției- www.daszalau.ro.